แนวโน้มหุ้นยังมีโมเมนตัมขึ้นได้
นักวิเคราะห์ฯคาดตลาดหุ้นไทยเช้านี้ยังมีโมเมนตัมของการขึ้นไปได้ แต่อาจเจอแรงขายทำกำไรสลับออกมา
26 มี.ค. 2556

นักวิเคราะห์ฯคาดตลาดหุ้นไทยเช้านี้ยังมีโมเมนตัมของการขึ้นไปได้ แต่อาจเจอแรงขายทำกำไรสลับออกมา
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ตลาดหุ้นไทยเช้านี้ยังคงมีโมเมนตัมของการปรับตัวขึ้นไปได้อยู่ แต่เมื่อขึ้นไปก็คงจะมีแรงขายทำกำไรสลับออกมาด้วย เนื่องจากเมื่อวานนี้ตลาดฯรีบาวน์ค่อนข้างแรง 
ส่วนตลาดหุ้นอื่นในภุมิภาคเอเชียเช้านี้ส่วนใหญ่อยู่ในแดนลบเล็กน้อย ไม่ค่อยจะเคลื่อนไหวเท่าไร ซึ่งปัจจัยนอกประเทศยังคงจะต้องติดตามสถานการณ์ในยุโรปต่อไป ส่วนปัจจัยในประเทศก็ต้องติดตามประเด็นทางการเมืองให้มากขึ้น   พร้อมให้แนวรับ 1,515 จุด แนวต้าน 1,550 จุด